《同诸公登慈恩寺塔》
唐代·储光羲

金祠起真宇，直上青云垂。地静我亦闲，登之秋清时。

苍芜宜春苑，片碧昆明池。谁道天汉高，逍遥方在兹。

虚形宾太极，携手行翠微。雷雨傍杳冥，鬼神中躨跜.

灵变在倏忽，莫能穷天涯。冠上阊阖开，履下鸿雁飞。

宫室低逦迤，群山小参差。俯仰宇宙空，庶随了义归。

崱屴非大厦，久居亦以危。

作者简介：储光羲（约706—763）唐代官员，润州延陵人，祖籍兖州。田园山水诗派代表诗人之一。开元十四年（726年）举进士，授冯翊县尉，转汜水、安宣、下邽等地县尉。因仕途失意，遂隐居终南山。后复出任太祝，世称储太祝，官至监察御史。安史之乱中，叛军攻陷长安，被俘，迫受伪职。乱平，自归朝廷请罪，被系下狱，有《狱中贻姚张薛李郑柳诸公》诗，后贬谪岭南。江南储氏多为光羲公后裔，尊称为“江南储氏之祖”。